Silmaring – „Elu vaikses helidega maailmas“
Seeriaga „Silmaring“ pakume lisaks näitusele võimalust avardada oma teadmisi, kogemusi ja maailmapilti. Näituse „Püüa mind“ vestlusringide eesmärk on avada mitme erivajaduse aspekte, mida võiks iga inimene teada, isegi kui ta pidevalt nendega kokku ei puutu.
„Silmaringi“ kohtumised toimuvad lühiloengu ja vestlusringina, mis lõpeb küsimuste-vastuste vooruga ning sisaldab näituse külastust.
Kui oleme avatud kogemustele, suureneb mõistmine ja soov tegutseda, et muuta maailma paremaks!
VESTLUSRING „Elu vaikses helidega maailmas“, millele eelneb
Fotonäituse „Püüa mind“ KÜLASTUS KOOS viipekeele tõlgi ja kirjutustõlgiga.
Esinejate lühitutvustus:
Külliki Bode, vaegkuulja, kasutab kahte kuuldeaparaati
Kristi Kallaste, vaegkuulja, kasutab sisekõrvaimplantaati
Sirle Papp, eesti viipekeelne inimene
Vestlusringi märksõnad: kuulmine – kas, kuidas, kellele ja milleks? Kellele on oluline kuulda? Kas üldse on vaja midagi kuulda? Kuidas kuulevad helisid need inimesed, kellele kuulmist on vähe antud? Kuidas saavad siin maailmas hakkama need inimesed, kellele üldse ei ole kuulmist antud? Jagame kogemusi ja nõuandeid, millega arvestada, et suhtlemine kuulmispuudega inimesega oleks mõlemale osapoolele mugavam ning sujuvam.
01.10, teisipäev kell 17.30 – 19.00
17.30 – 18.15 Näituse külastus koos viipekeele tõlgi ja kirjutustõlgiga
* Oodatud on ka kuuljad, kes sooviksid sellist võimalust ise kogeda ja kaaluvad näiteks kirjutustõlgi kasutamist oma sündmustel.
Vestlusring algab orienteeruvalt 18.15.
Hind: osalemine näitusepiletiga, alla 18-aastased ja puudega külastajad (+1 kaaslane) tasuta.
Dokfoto Keskusesse pääseb ratastooliga.